**INFORMAREPRIVIND PROTECȚIA DATELOR CU CARACTER PERSONAL**

**PRIMĂRIA COMUNEI ȚÎNȚĂRENI**

PRIMAR,

MARIA VASILESCU

**Protecția datelor cu caracter personal este o prioritate pentru noi!**

Vă rugam să citiți cu atenție această informare importantă pentru dumneavoastră. În conținutul acesteia vă prezentăm cum și ce fel de date cu caracter personal colectăm, de ce le colectăm și cui le transmitem.

Comisia Europeană a semnalat, în anul 2012, necesitatea actualizării cadrului normativ european aplicabil în domeniul protecției datelor cu caracter personal și a propus noi reguli utilizând ca instrument normativ Regulamentul (UE) 2016/679, privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE.

Acest Regulament General privind protecția datelor a intrat în vigoare pe 25 mai 2016, iar prevederile lui sunt aplicabile începând cu data de 25 mai 2018.

Regulamentul stabilește un set unic de reguli, direct aplicabile în toate statele membre ale Uniunii, destinat protejării mai eficiente a vieții private a persoanelor fizice de pe teritoriul Uniunii Europene, ale căror date personale sunt prelucrate de companii/persoane fizice/instituții/orice alte entități de drept public sau privat.

Principiile şi regulile stabilite de Regulament privesc un drept fundamental al persoanei – dreptul la protecția datelor personale, garantat de art. 8 al Cartei Drepturilor Fundamentale a UE.

Scopul colectării datelor personale îl constituie îndeplinirea procedurilor și întocmirea actelor solicitate, incluzând, după caz, efectuarea formalităților legale de asigurare a publicității anumitor categorii de acte prin înscrierea acestora în registrele naționale.

Refuzul de a furniza operatorului datele personale necesare atrage imposibilitatea prestării serviciilor solicitate.

Informaţiile înregistrate sunt destinate utilizării, în calitate de operator, de către Primăria comunei Țînțăreni, iar în cazul înscrisurilor supuse regimului de publicitate reglementat prin legi speciale, sunt comunicate și autorităţilor specializate în materie

1. **Cine este operatorul de date?**
2. Conform legislației privind protecția datelor, Primăria comunei Țînțăreni este operator de date cu caracter personal.

Prin ”*date cu caracter personal*” se înțelege orice informații privind o persoană fizică identificată sau identificabilă (”persoana vizată”); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale.

Prin ”*operator*” se înțelege persoana fizică sau juridică, autoritatea publică, agenția sau alt organism care, singur sau împreună cu altele, stabilește scopurile şi mijloacele de prelucrare a datelor cu caracter personal; atunci când scopurile şi mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau în dreptul intern.

1. **Ce date cu caracter personal colectăm?**

Primăria comunei Țînțăreni colectează și procesează, după caz, diferite tipuri de date cu caracter personal despre dumneavoastră: ***numele și prenumele; adresa de domiciliu și/sau de corespondență; data și locul nașterii; vârsta; sexul; codul numeric personal (CNP-ul); serie și nr. BI/CI; formare profesională; loc de muncă; date privind starea de sănătate; semnătura; situația financiară; numărul de telefon; adresa de e-mail; datele despre angajator;datele privind contul bancar; codul unic de înregistrare; cetățenia; datele privind actele de stare civilă, etc.***

De asemenea, colectăm ”***date sensibile***” despre dumneavoastră, cum ar fi, de exemplu, istoricul reclamațiilor dumneavoastră, informații care provin din certificatele de încadrare în grad de handicap, decizii medicale privind capacitatea de muncă, după caz.

1. **Cum obținem și folosim datele dumneavoastră cu caracter personal?**

Vom colecta și vom folosi datele dumneavoastră cu caracter personal pentru îndeplinirea scopurilor specificate și/sau pentru a ne conforma obligațiilor legale și/sau contractuale sau în baza consimțământului

De asemenea, vom procesa datele cu caracter personal pe care le primim despre dumneavoastră din alte părți: surse publice (presă), autorități publice (Agenția Națională de Administrare Fiscală – ANAF, Direcția pentru Evidența Persoanelor și Administrarea Bazelor de Date – DEPABD, instanțe de judecată, organe de poliție, Casa Națională de Pensii Publice, Casa Națională de Asigurări de Sănătate etc.), angajatori, bănci, executori judecătorești, notari publici, avocați, reprezentanți legali etc.

Vom avea nevoie de datele dumneavoastră cu caracter personal dacă doriți a avea relații contractuale cu Primăria comunei Țînțăreni. Dacă nu doriți să ne furnizați aceste date este posibil să nu vă putem furniza serviciile pe care le solicitați sau de care ați putea fi interesați.

1. **Cine va avea acces la datele dumneavoastră cu caracter personal?**

Ne vom asigura că datele dumneavoastră cu caracter personal sunt procesate în legătură cu scopurile menționate mai sus.

În scopurile de mai sus, putem dezvălui o parte sau toate categoriile de date cu caracter personal către terțe părți care acționează ca ***operatori*** de date cu caracter personal: autorități publice, instanțe de judecată, organe de poliție, angajatori, bănci, executori judecătorești, notari publici, avocați, auditori financiari, reprezentanți legali etc.

1. **Unde vor fi procesate datele dumneavoastră cu caracter personal?**

Datele dumneavoastră cu caracter personal pot fi prelucrate atât în interiorul, cât și în exteriorul Spațiului Economic European (SEE) de către părțile menționate în ***secțiunea 4***, întotdeauna sub rezerva restricțiilor contractuale privind confidențialitatea și securitatea, în conformitate cu legile și regulamentele aplicabile privind protecția datelor.

Nu vom dezvălui datele dumneavoastră cu caracter personal părților care nu sunt autorizate să le proceseze.

1. **Care sunt drepturile dumneavoastră cu privire la datele cu caracter personal?**

În măsura în care este permis de legislația aplicabilă, aveți dreptul de:

* a vă accesa datele cu caracter personal păstrate în legătură cu dumneavoastră și de a afla sursa datelor, scopurilor și durata prelucrării, detaliile despre operatorul de date cu caracter personal, despre împuterniciții acestuia și terțe părți cărora le sunt dezvăluite aceste date (**dreptul de acces**);
* a vă actualiza sau corecta datele cu caracter personal, astfel încât acestea să fie întotdeauna exacte (**dreptul la rectificare**);
* a vă șterge datele cu caracter personal din înregistrările noastre, în anumite situații, de exemplu, dacă acestea nu mai sunt necesare în scopurile descrise mai sus (dreptul la ștergerea datelor – ”**dreptul de a fi uitat**”);
* a vă restricționa prelucrarea datelor cu caracter personal în anumite situații, de exemplu în cazul în care ați contestat exactitatea datelor dumneavoastră cu caracter personal, pentru perioada care ne permite să verificăm corectitudinea acestora (**dreptul la restricționarea prelucrării**);
* a vă opune prelucrării datelor cu caracter personal, dacă nu există motive legitime care să prevaleze în ceea ce privește prelucrarea (**dreptul la opoziție**);
* a vă obține datele cu caracter personal într-un format electronic prelucrabil/editabil pentru dumneavoastră sau pentru noul dumneavoastră operator de date cu caracter personal pe care l-ați ales (**dreptul la portabilitatea datelor**);
* a nu face obiectul unei decizii bazate exclusiv pe prelucrarea automată, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă (**dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri**);
* a vă retrage consimțământul în orice moment pentru prelucrarea datelor cu caracter personal, dacă l-ați acordat anterior;
* a depune o reclamație la Primăria comunei Țînțăreni și/sau la autoritatea de supraveghere competentă pentru protecția datelor și/sau în fața instanței competente. Datele de contact ale autorității din România se găsesc pe site-ul oficial: <http://www.dataprotection.ro>.

Pentru exercitarea acestor drepturi puteți să ne contactați, conform celor menționate în ***secțiunea 9,*** precizând numele și prenumele, o adresă la care să vă transmitem răspunsul (poate fi și o adresă electronică), date suplimentare pentru identificarea dumneavoastră, după caz, și obiectul cererii.

1. **Cum puteți obiecta la prelucrarea datelor cu caracter personal?**

În măsura în care este permis de legislația aplicabilă, aveți dreptul să vă opuneți prelucrării datelor dumneavoastră cu caracter personal sau să ne comunicați să nu le mai prelucrăm. Odată transmisă o astfel de solicitare, nu vom mai procesa datele dumneavoastră cu caracter personal, cu excepția situațiilor în care acest lucru este permis sau impus de legile și reglementările aplicabile.

Puteți exercita acest drept în același mod ca pentru drepturi descrise în ***secțiunea 6.***

1. **Cât timp păstrăm datele dumneavoastră cu caracter personal?**

Nu vom păstra datele dumneavoastră cu caracter personal mai mult decât este necesar și le vom prelucra numai în scopurile pentru care au fost obținute.

1. **Cum ne puteți contacta?**

Ne puteți contacta sau să transmiteți o solicitare în atenția Responsabilului cu protecția datelor, astfel:

-la sediul Primăriei comunei Țînțăreni ,str. Tudor Vladimirescu,nr.253

-prin poștă la adresa mai sus menționată *sau* prin fax: 0253473109.

Responsabil protecția datelor cu caracter personal,

Ion Mariana

Barbu Felicia